I krigen mellem teleselskaber er der massere af tilbud og nemme penge at spare. Dog vil jeg aldrig anbefale nogen at bruge telenor, om det så er gratis eller du får penge for det.

Jeg opsagde mit net og mobil hos 3, da jeg fik et bedre tilbud hos telenor. Herefter gik det hele så galt.

Mit bredbånd kom tre uger forsinket med en defekt router der skulle gen bestilles og ville ankomme 3 - 4 dage efter. Der går 7 dage og jeg ringer for at høre status på router. får at vide den er lige på trapperne, så venter 7 dage mere og får at vide den er der dagen efter. 5 dage efter ringer jeg igen og får at vide denne gang at routeren er blevet væk i sverige. Vi bestiller en ny der kommer 3 uger senere efter jeg kommer igennem de samme tomme løfter en til gang.

I mellem tiden havde jeg fået udleveret et mobilt bredbånd, så jeg i det mindste kunne komme på nettet mens min router fandt vej ( 2 Måneder ). Dette mobile bredbånd blev jeg opkrævet penge for mens jeg ventede på min router og efter tilbage levering kom der flere regninger ( Selvom jeg var lovet det som en gratis service).

Nu har jeg mit net og telefon, men telenor har bare ikke styr på det endnu. De fleste af mine betalinger, bliver ikke registreret hos telenor og det resulterer i at jeg får rykkere, betaler for mange penge i nogen måneder, bliver opsagt, får lukket net og telefon og bliver sendt til RKI. 

Tidligere i dag snakkede jeg med en service medarbejder for 3 gang i denne uge, for at få afklaret hvornår jeg modtager en tilbagebetaling for en regning de trak to gange i sidste måned. Jeg ventede i 25 minutter, efter jeg havde fået at vide der ville gå to. Derefter blev jeg smidt af og fandt tilfældigt ud af, at de 4 dage før havde sendt mig til Inkasse for et beløb på 4000kr,- .... Et beløb jeg har betalt to gange, for over en måned siden.

Jeg kan blive ved med at nævne ting her er lidt mere:

Dårlig kommunikation mellem medarbejdere
Skal altid forklare da de ikke notere.
Ikke styr på betalinger.
Ringer aldrig tilbage med svar.
Dårlige betalingsmuligheder.
Får altid forskellige svar.

Listen kunne blive længere, men magter ikke at bruge mere tid og energi på Telenor i dag. Vil vente til i morgen hvor hele turen starter forfra.

Telenor - Dont do it

Opfølgning - 04/10-2012. Dagen efter mit indlæg, kontaktede jeg telenor for at komme til bund i den sag med min regninger der var røget til Inkasso, og hvorfor jeg ikke have fået min check med de penge jeg havde betalt for meget september måned. Jeg får fat på en i kundeservice der efter et stykke tid kan forklare mig at jeg den 28/9 manglede at betale 64 kr,- og det var derfor jeg var røget videre til Inkasso og jeg skulle nu betale 2800kr for min telefon og ca. 1400kr,- til inkasso firma i gebyr. 

Det vil sige at jeg røg til inkasso for et beløb på 64kr,-, i en måned hvor jeg allerede har betalt for meget, og skal have penge tilbage, da jeg fik ekstra regninger. ( BETALTE 1620 kr,-  og mit abonnement koster 445 pr. måned. )

Derefter kom krævede jeg at snakke med en chef til medarbejderen i callcenter.Herefter gik hun sagen igennem og efter 3-4 timer fik jeg et opkald om at jeg var taget ud af RKI og at jeg ville modtage et opkald samme dag, så jeg kunne få besvaret mine andre spørgsmål. Selvfølgelig modtog jeg ikke opkaldet og har de sidste to dage forsøgt at få kontakt til denne medarbejder, dog uden held.

Status er nu, at jeg ikke kan betale mine regninger på min telefon over netbank, mit telenor eller andre steder. Dette er selvom jeg er blevet informeret at mine konti er tilmeldt betalingsservice. Regningerne bliver ved med at få rykkere, så det er meget frustrerende. Fik dog fortalt at jeg skal holde øje med min netbank og se om de trækker pengene inden den 7/10, hvor jeg ellers skal ringe til dem og få udleveret en kode som der gør jeg kan betale mine regninger ... BLAH BLAH BLAH ...... IKKE Andet end besvær med telenor.

Udover dette har jeg stadig ikke fået de penge jeg betalte for meget for et par måneder siden, men stadig kan de sende mig til RKI for 64kr.

Jeg venter nu på at få anulleret de rykkere der er kommet i denne uoverskuelige periode med telenors besværlige service og problemer, samt en masse andre spørgsmål der endnu ikk er blevet besvaret.

Opdateres Løbende.

09/10-2012 op følgning. Jeg har igen prøvet at ringe til telenor igen, pga. ( Jeg skulle se om de trækker pengene inden den 7/10, hvor jeg ellers skal ringe til dem og få udleveret en kode som der gør jeg kan betale mine regninger ).

Den7.ende var en søndag og de havde lukket og fik selvfølgelig ikke det opkald jeg havde skrevet i svaret på denne besked fra telenor om mandagen. De har ikke trukket pengene og status er sikkert nu at jeg har fået flere rykkere, sendt til RKI og får lukket mit abonnement i løbet af dagen. 

Ps. har stadig ikke fået de penge jeg betalte for meget. har stadig ikke mulighed for at betale mine regningen NOGEN STEDER. Får stadig ikke mine opkald som lovet og har heller ikke fået krediteret de rykkere der er opstået i forbindelse med deres forsøg på at hustle mig med extra regninger ( Som lovet). Har til gengæld fået flere regninger der er betalt.

ADVARSEL: Telenor er Danmarks svar på Lovlig Kriminalitet. De hustler og snyder kunder på den groveste måde og det er op til dig at få styr på alle de problemer de skaber for dig. 

HAR SERIØST ALDRIG NOGENSINDE OPLEVET NOGET LIGNENDE, OG DET ER SELVOM JEG HAR HAFT TELIA OG TROEDE DE VAR TOPPEN AF DÅRLIG SERVICE.

Opdateres løbende

9/10 - 2012

Har snakket med kundeservice og fundet frem til flere ting angående mine regninger jeg er meget uforstående overfor. I dag er jeg blevet lidt klogere på mine høje regninger med rykkere. 

Her er et af dagens store overraskelser: Da jeg fik oprettet mit abonnement hos telenor fik jeg et tilbud om at få smart Tv på prøve i en måned gratis på min android tlf. Jeg sagde dog pænt nej tak, men telenor satte det op alligevel og informeret mig om at jeg bare skulle ringe ind og afmelde det inden en måned, hvis jeg ikke var interesseret. 3 dage efter ringer jeg ind og siger jeg ikke vil have det, da det ikke var noget jeg brugte og fik fortalt at det nu var afmeldt. I dag fortæller en medarbejder fra kundeservice at dette smart tv stadig kører på begge mine telefon numre, da jeg har en dobbel deal og at det har det gjort fra start, dog er det blevet afmeldt mit ene nummer. 100 pr. nummer pr. mnd.

Dog var hun så flink at tilbyde mig at stoppe det.

Jeg begynder også langsomt at forstå hvorfor jeg deres sælger i butikken lavede en dobbel deal. (Dobbel deal er du får to numre og billigere abonnement på begge numre). Flere rykkere, flere genåbninger, mere RKI og sidst men ikke mindst, mere forvirring. Jeg var dog også meget skeptisk fra start, da det virkede meget underligt i telenor butikken og at sælger var så ivrig for at præsentere denne løsning, dumme mig.

Ang. alle de rykkere der er opstået i forbindelse med denne forvirring kan de dog ikke gøre noget ved da mine regninger er blevet betalt for sent. Jeg er ved at være så træt af dem og kan efterhånden ikke se andre løsninger end retten.

Ny opdatering: 9/10-2012

Efter en lang snak med en talmodig og forstående medarbejder er jeg i dag kommet til bunds i mit udestående med telenor. Efter jeg blev taget ud af RKI. som var det vigtigste, gik jeg igang med mine høje regninger. I dag lykkedes det så at få mine penge tilbage. De skylder mig som sagt 496 kr,- som jeg skulle modtage på check. Udover dette havde jeg en regning på 977,79 kr,- der skulle betales for et stykke tid siden. I dag er det lykkedes at få krediteret 868,29 kr,-, da det var penge jeg ikke skulle betale, men en fejl fra deres side, med uberettiget rykkere og det smart tv / musik jeg betaler 200kr,- for om måneden, som aldrig var bestilt. Jehuuuu jeg fik mine penge, nu kan jeg være glad, men nej.

Jeg har brugt så meget energi og tid på at få det tilbage som var mit. Tid og energi de ikke kan/vil erstatte. Det vildeste af det hele er, at jeg skal betale regningen stadig da telenor først kan kreditere pengene næste måned. Det svarer til at jeg bare skal forud betale mine regninger de næste 3 måneder, da de vil beholde de resterende penge og kreditere næste måned til jeg engang løber tør for penge. Hvad er det fede i det og er det over hovedet lovligt.

Jeg ved ikke hvad der sker med alt det her, men jeg kan næsten garantere at det ikke stopper her.